b'\n_START_ARTICLE_\n\xc5\xbdrtve rata\n_START_SECTION_\nPri\xc4\x8da\n_START_PARAGRAPH_\nSkupina ameri\xc4\x8dkih vojnika izgubi jednog svojeg \xc4\x8dlana u vijetnamskom selu za koje se vjeruje da je saveznik Vijetkonga. U osvetu, vod otima jednu vijetnamsku djevojku, Than Thi Oanh (Thuy Thu Le) kako bi im poslu\xc5\xbeila kao seksualna robinja, na \xc5\xa1to prigovara jedan od vojnika, Max Eriksson (Michael J. Fox) koji ne \xc5\xbeeli sudjelovati u tome. Njegove prigovore odbacuje psihopatski vo\xc4\x91a voda, narednik Tony Meserve (Sean Penn), koji je neprijateljski nastrojen prema Erikssonu zbog njegovih poziva na savjesnost. Tijekom obra\xc4\x8duna, vod nasilno ubija djevojku kako je ne bi otkrili njihovi nadre\xc4\x91eni._NEWLINE_Nakon bitke prikrivaju ubojstvo, ali Eriksson odbija da se slu\xc4\x8daj zaboravi. Ugro\xc5\xbeava vlastiti \xc5\xbeivot i vojnu karijeru (zahvaljuju\xc4\x87i ponajvi\xc5\xa1e indiferentnim nadre\xc4\x91enim \xc4\x8dasnicima koji \xc5\xbeele prikriti slu\xc4\x8daj) otkrivaju\xc4\x87i zlo\xc4\x8din. Na kraju, otvara se istraga i \xc4\x8detvorica mu\xc5\xa1karaca koju su sudjelovali u silovanju i ubojstvu izlaze pred vojni sud i dobivaju velike kazne. Narednik Mesesrve dobiva deset godina te\xc5\xa1ke robije, kaplar Thomas E. Clarke do\xc5\xbeivotni zatvor, Herbert Hatcher (John C. Reilly) 15 godina zatvora i te\xc5\xa1kog rada, a Antonio Diaz (John Leguizamo) osam godina te\xc5\xa1kog rada. Vojnici Hatcher i Diaz su oslobo\xc4\x91eni poslije \xc5\xbealbe da su im povrije\xc4\x91ena prava na Prvi amandman te su njihova priznanja ozna\xc4\x8dena kao neprihvatljiva._NEWLINE_Na kraju filma, Max se budi iz prisje\xc4\x87anja na cijeli incident i shva\xc4\x87a da se nalazi u autobusu, samo nekoliko metara od vijetnamsko-ameri\xc4\x8dke u\xc4\x8denice (koju tako\xc4\x91er glumi Thuy Thu Le) koja sli\xc4\x8di otetoj djevojci. Izlazi iz autobusa kako bi oti\xc5\xa1la u \xc5\xa1kolu i zaboravlja svoj \xc5\xa1al, a Max potr\xc4\x8di za njom kako bi joj ga vratio. Nakon \xc5\xa1to je ona primijetila da ga ne\xc5\xa1to mu\xc4\x8di, porazgovaraju, a ona ka\xc5\xbee da ju on podsje\xc4\x87a na nekoga. Odlaze u razli\xc4\x8ditim smjerovima, a film zavr\xc5\xa1ava.'